คุนคะ หนูฉีดยาคุม1เดือน ประจำเดือนมาปกติคะ หนูครบฉีดยาวันที่30สค61คะ จะปล่อยให้มีน้องคะ หนูเลยไม่ไดไปฉีดต่อคะ.หนูมีเพศสำพันธ์ วันเว้นวันคะ. ตอนนี้ประจำเดือนไม่มาคะ. มีแต่ตกขาวคะ. หนูซื้อที่ตรวจมาตรวจขึ้นขีดเดียวคะหนูจะมีโอกาสท้องไหมคะ.
สวัสดีค่ะ หากวันครบกำหนดฉีดยาคุมกำเนิดชนิด 1 เดือน คือวันที่ 30 ส.ค.61 แล้วไม่ได้ไปฉีดต่อ การทำงานของรังไข่และโอกาสที่จะตั้งครรภ์ก็จะเกิดขึ้นภายใน 2-3 สัปดาห์ แต่บางรายอาจเร็วหรือช้ากว่านี้ก็ได้ ดังนั้น หากผ่านมา 1 เดือนแล้ว โอกาสที่จะตั้งครรภ์ย่อมมีได้ แต่หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะการที่จะตั้งครรภ์ได้นั้น ขึ้นอยู่กับปัจจัยหลายๆ เช่น การมีเพศสัมพันธ์ในวันที่มีการตกไข่ การผลิตฮฮร์โมนที่ปกติของรังไข่ ปริมาณและความแข็งแรงของตัวอสุจิ ปริมาณและความแข็งแรงของมดลูก อายุ โรคประจำตัว เป็นต้น ดังนั้น หากต้องการมีลูก ก็ควรมีเพศสัมพันธ์อย่างน้อยสัปดาห์ละ 2-3 ครั้งไปเรื่อยๆ ก่อน หากยังไม่สามารถตั้งครรภ์ได้ภายใน 1 ปี จึงจะถือว่ามีภาวะมีบุตรยาก ที่ควรปรึกษาแพทย์เพื่อหาสาเหตุและรักษาค่ะสำหรับอาการตกขาว หากไม่ได้มีสีเขียวเหลืองคล้ายหนอง ไม่มีกลิ่นเหม็นผิดปกติ ไม่มีแสบหรือคันช่องคลอด ก็ถือว่าเป็นตกขาวที่ปกติดีค่ะ